[{"text_idx": "#000000", "text": "C\u0302efpag\u0302oPri niSekciojMalfermi la menuonVideojReceptojVeganismoSana vivstiloNovaj\u0302ojKontakto"}, {"text_idx": "#000001", "text": "Ni decidas veganig\u0302i pro multaj diversaj kialoj. Pro la sufero kiun ni okazigas al la bestoj, pro nia sano kaj ankau\u0306 pro la medio. Jes, ni decidis ig\u0302i veganoj sed tuj aperas niaj unuaj duboj kaj hezitoj: \u201cKiel eki?\u201d \u201cC\u0302u estos bone por mia sano?\u201d Bona informado kaj lau\u0306grada transiro por faciligi vian novan vivstilon certe vin helpos en via veganig\u0302o kaj en la akirado de bona sano."}, {"text_idx": "#000002", "text": "La emo ig\u0302i vegano alfrontas akran realecon. Malfacilas tuj transiri de c\u0302iomang\u0302a dieto al alia sen bestodevenaj produktoj de unu tago al alia samkiel ni s\u0302ang\u0302as niajn vestojn. La rifuzo al mang\u0302aj\u0302oj kiujn ni konsumis lau\u0306longe de nia vivo kaj kiuj restos c\u0302irkau\u0306 ni postulas persiston."}, {"text_idx": "#000004", "text": "La subita transiro estas opcio kiu donas al ni tujajn plac\u0302ojn, precipe se ni suferas sanproblemojn kiuj rilatas al la forlasintaj mang\u0302aj\u0302oj:"}, {"text_idx": "#000008", "text": "Ankau\u0306 ekzistas malavantag\u0302oj: \u00b7 Komence oni povas senti sin malforta. Tio povas esti sensacio bazig\u0302inta sur fiziologia realo se la dieto ne estas varia kaj ekvilibrigita, au\u0306 simple nur sento pro la necerteco."}, {"text_idx": "#000009", "text": "\u00b7 Anstatau\u0306inte la proteinojn kaj grasojn el besta deveno povas okazi reagoj kun simptomoj kiaj kapdoloro, akneo, lacig\u0302o au\u0306 iritig\u0302o. La digesta sistemo povas suferi pro la lavango da fibro; s\u0302velig\u0302o, furzoj au\u0306 troaj intestaj movoj."}, {"text_idx": "#000010", "text": "\u00b7 Ni povas fari g\u0302enajn erarojn. Ekzemple, ni elektas mang\u0302aj\u0302ojn kiu ne estas bestodevenaj sed kiam ni alkutimig\u0302is al ili ni malkovras ke ili enhavas ne tro sanajn mang\u0302-aldonaj\u0302ojn. Au\u0306 ni ekvidas ke la vegetaj\u0302aj mang\u0302aj\u0302oj kiun ni uzas ne donas al ni la sufic\u0302an kvanton de vitaminoj kiaj la B12."}, {"text_idx": "#000012", "text": "Jon estas la paro de Sabrina kaj elektis veganig\u0302i iom post iom: \u201cMia estmaniero igas min esplori kaj gustumi trankvile c\u0302iun modifon kiun mi enkondukas en mian vivon. Mi ne scias c\u0302u mi ig\u0302os perfekta vegano, sed mi fajfas pri la etikedoj\u201d."}, {"text_idx": "#000014", "text": "\u00b7 Trovi alternativon al c\u0302iu produkto bestodevena ne ig\u0302as problemo. Ekig\u0302as, ekzemple, anstatau\u0306ante la viandon pere de tofuo, sejtano, novaj pladoj el gus\u0302oj... En tiu transira epoko ni povas pluserc\u0302i informojn, kompari produktojn, fari demandojn..."}, {"text_idx": "#000016", "text": "Pliprofundigi pri la vegana mondo"}, {"text_idx": "#000018", "text": "\u00b7 Ne c\u0302iuj ni estas samaj. Pro diversaj kialoj, klkaj decidas limigi sian veganismon al la nutrado, sed temas pro etiko kiu ampleksig\u0302as al c\u0302iuj sferoj de nia vivo: vestado, higieno, s\u0302atokupoj, aktivismo..."}, {"text_idx": "#000019", "text": "\u00b7 Vegana sed sana. Ni povas esti veganoj sed havi kaosan kaj malsanan dieton kiu povas okazigi malsanojn. Ni ne forgesu ke veganismo ne estas dieto, simp,e tema spri la rifuzo mang\u0302i kion ajn se tio enhavas bestaj\u0302ojn. Ni devas elekti sanajn, naturajn kaj buntajn mang\u0302aj\u0302ojn. Ni devos lerni g\u0302ui la mang\u0302adon de legomoj, gus\u0302oj, fruktoj kaj aliaj veganajn mang\u0302aj\u0302oj."}, {"text_idx": "#000020", "text": "\u00b7 Eksperimenti en la kuirejo. Alia grava scenejo en nia nova vivo estas la kuirejo: veganig\u0302i signifas ankau\u0306 pasigi pli da tempo en g\u0302i, lerni novajn teknikojn kaj receptojn."}, {"text_idx": "#000021", "text": "\u00b7 Eblas mang\u0302i eksterhejme. La veganig\u0302o ankau\u0306 enhavas socian aspekton. Ni povas krei nian liston de veganaj, vegetaranaj kaj veganamikaj restoracioj kiuj trovig\u0302as je nia c\u0302irkau\u0306o. En ili ni povas gustumi novajn mang\u0302jaxojn kaj novajn receptojn kiujn poste ni povas fari hejme."}, {"text_idx": "#000022", "text": "\u00b7 Help-asocioj. La asocioj de veganoj por la defendo de bestoj estas renkontig\u0302ejo por esti pli informitaj kaj kundividi spertojn."}, {"text_idx": "#000023", "text": "Kun la skribilo c\u0302emane: Farante listojn oni multe lernas. Ni vidos kiuj nutraj\u0302oj havas rilaton kun la besta sufero. Kelkaj fabrikantoj de blanka sukero, ekzemple, uzas karbigitajn ovojn por blankigi g\u0302in."}, {"text_idx": "#000024", "text": "\u00b7 Amikaj vegetaloj. Inter la sekaj fruktoj ni malkovros la kaj\u0302u-nuksojn; ili utilas por kreado de fromag\u0302oj, sau\u0306coj kaj ec\u0302 la bazo de krudveganaj kukoj. Aliaj semoj tre utilaj estas tiuj de kukurbo, lino kaj sezamo (precipe la tahino-pasto, tre ric\u0302a je kalko) kaj la migdaloj. Kiel protein-fonto vi malkovros la utilecon de la kvinoo, la gus\u0302ojn kun cerealoj, tofuon au\u0306 sejtanon inter aliaj. Kaj la vegetaj\u0302aj laktoj por trinki en kirlaj\u0302oj, kun kafo, solaj au\u0306 por la ellaborado de desertoj kaj fromag\u0302oj, samkiel kremoj por kuiri."}, {"text_idx": "#000025", "text": "\u00b7 Fermentaj\u0302oj. En via listo ne pova malmanki la jogurtoj el sojo, la tempeo kaj fermentitaj legomoj kiaj acida brasiko, misoo. soj-sau\u0306co au\u0306 kimc\u0302io. Kun siaj vivaj bakterioj, ili preventas la modifig\u0302on de la intesta mikrobioto"}, {"text_idx": "#000026", "text": "\u00b7 Semajna planado. Dedic\u0302u iom da tempo por plani viajn mang\u0302aj\u0302ojn de tuta semajno. Prefere ne faru tro ambiciajn planojn. Por la komenco elektu du au\u0306 tri tute veganajn tagojn, kun du antau\u0306aj\u0302oj c\u0302iusemajne. Ekzemple, soj-jogurto anstatau\u0306 tiu el bovinlakto."}, {"text_idx": "#000029", "text": "Granda resumo: antau\u0306 ol ekveganig\u0302i, informig\u0302u pri tio, kio estas veganismo kaj lau\u0306grade transiru! Bonan veganig\u0302on!"}, {"text_idx": "#000034", "text": "C\u0302orizo el gluteno kaj rizo\nBurgero el kukurbeto kaj fres\u0302aj herboj\nPastaj\u0302o kun kukurbetoBestaj rajtojUniversala Deklaracio de la Bestaj Rajtoj\nKunlaboruC\u0302u vi s\u0302atus kontribui al VeganArto? Ekzemple, vi povus verki recept-artikolojn. Ne hezitu kontakti nin, ec\u0302 se vi ne scias pri kiel specife kontribui! Nia retpos\u0302tadreso estas xx(c\u0302e)yy.zzLicenco CC 4.0"}, {"text_idx": "#000035", "text": "C\u0302orizo el gluteno kaj rizo\nBurgero el kukurbeto kaj fres\u0302aj herboj"}]